b'\n_START_ARTICLE_\nSpeculaas\n_START_PARAGRAPH_\nSpeculaas on perinteinen hollantilainen ja belgialainen piparkakkua muistuttava maustekeksi, jollaisia on sy\xc3\xb6ty perinteisesti Pyh\xc3\xa4n Nikolauksen p\xc3\xa4iv\xc3\xa4n aattona. Belgiassa samankaltainen keksi tunnetaan my\xc3\xb6s ranskankielisell\xc3\xa4 nimell\xc3\xa4 sp\xc3\xa9culoos ja Saksassa Westfalenissa ja Reininmaalla nimell\xc3\xa4 Spekulatius._NEWLINE_Keksit ovat tyypillisesti kuvioituja. Perinteisesti n\xc3\xa4m\xc3\xa4 kuvat ovat olleet per\xc3\xa4isin Pyh\xc3\xa4n Nikolauksen legendasta._NEWLINE_Nykyisin speculaaseja sy\xc3\xb6d\xc3\xa4\xc3\xa4n jouluajan lis\xc3\xa4ksi ymp\xc3\xa4ri vuoden. Suomessa niit\xc3\xa4 myy ainakin Ruokakesko Euro Shopper -tuoteryhm\xc3\xa4ss\xc3\xa4\xc3\xa4n sek\xc3\xa4 nyky\xc3\xa4\xc3\xa4n (v\xc3\xa4h\xc3\xa4n ennen joulua) Lidl.'